春日雜興十五首  其一一
作者：華鎮
朝代：宋

paragraphs: 迢遞長江表，崎嶇青障間。
瑞草雜野卉，吐秀莫窮看。
馥鬰誰與奇，細碎如等閒。
荆榛共榮悴，樵牧幾摧殘。
殊鄉採嘉聲，千里輳名園。
輕舟走彫檻，文砌薦朱欄。
芳華未盈枝，傾都已酡顔。
疏叢乏葱蒨，薄采媿朱殷。
珍賞占芳時，野客更舊觀。
試問蜂和蝶，何如蕙與蘭。